पांडे ने यह भी बताया कि धमाके का असर पैदा करने के लिए बेरियम नाइट्रेट में जिंक और एल्युमीनियम पाउडर मिलाया जाता है. उन्होंने कहा, 'बेरियम पर पाबंदी लगाए जाने से दिवाली के दौरान भारत में उपयोग किए जाने वाले अधिकांश पटाखों पर रोक लग सकती है.' पांडे के मुताबिक, 'हालांकि, कई इंडस्ट्री अपने-अपने उत्पादों में धड़ल्ले से बेरियम का उपयोग करते हैं, लेकिन पटाखा इंडस्ट्री में इसका इस्तेमाल भरपूर मात्रा में और अन्य उद्योगों के मुकाबले ज्यादा किया जाता है.'